Larisa Kalpokaitė

Larisa Kalpokaitė - Braškienė (g. 1958 m. sausio 27 d., tikroji pavardė - Larisa Kolpašnikova) – Lietuvos aktorė.

Biografija 
1975 m. baigė Vilniaus 6-ąją vidurinę mokyklą.

1975–1977 m. mokėsi LTSR valstybinės konservatorijos solinio dainavimo katedros parengiamuosiuose kursuose.

1981 m. toje pat konservatorijoje įgijo aktorės specialybę.

1981–1989 m. vaidino LTSR valstybiniame akademiniame dramos teatre.

Nuo 1990 m. dirba Valstybiniame Vilniaus mažajame teatre. Aktorė taip pat filmuojasi kine ir rengia koncertines programas.

2008 m. kartu su dainininku Ovidijumi Vyšniausku dalyvavo LNK muzikiniame šou „Žvaigždžių duetai“.

Vyras – aktorius Jonas Braškys.

Vaidmenys teatre 
 1981 Ijo – Justinas Marcinkevičius, „Prometėjas. Ikaras“, rež. Henrikas Vancevičius, LVADT
 1982 Ledi Milford – Friedrich von Schiller, „Klasta ir meilė“, rež. Oto Langas, LVADT
 1983 Regana – William Shakespeare, „Karalius Lyras“, rež. Aurelija Ragauskaitė, LVADT
 1983 Kaškina – Aleksandr Vampilov, “Praėjusią vasarą…”, rež. Algirdas Lapėnas, LVADT
 1984 Nepažįstamoji su kauke – Michail Bulgakov, „Moljeras“, rež. Irena Bučienė, LVADT
 1985 Fifa – Romualdas Lankauskas, „Svečiai atvyksta prieš perkūniją, arba Sausainiai su gvazdikėliais“, rež. Rimas Tuminas, LVADT
 1985 Agnė – Juozas Grušas, „Pijus nebuvo protingas“, rež. Irena Bučienė, LVADT
 1986 Freken Julija – August Strindberg, „Freken Julija“, rež. Alivija Žukauskaitė, LVADT
 1987 Lizetė – Pierre Carlet de Marivaux, „Dvigubas nepastovumas“, pastatymas Rimo Tumino, rež. Arvydas Dapšys, LVADT
 1988 Rimas Tuminas, Valdas Kukulas, „Čia nebus mirties“, rež. Rimas Tuminas, LVADT
 1989 Katriutė – Antanas Vienuolis-Žukauskas, „Paskenduolė“, rež. Kazimiera Kymantaitė, LVADT
 1990 Šarlota Ivanovna – Anton Čechov, „Vyšnių sodas“, rež. Rimas Tuminas, VVMT
 1992 Gatvės Madona – Bertold Brecht, „Galilėjus“, rež. Rimas Tuminas, VVMT
 1993 Katė ir geltonoji kaukė – Frederico Garcia Lorca, „Jei praeitų penkeri metai“, rež. Gintaras Varnas, VVMT
 1994 Chasia – Grigorijus Kanovičius „Nusišypsok mums, Viešpatie“, rež. Rimas Tuminas, VVMT
 1994 Močiutė – William Saroyan „Kalnuose mano širdis“, rež. Alvydas Šlepikas, VVMT
 1995 Kontoros tarnautoja – Luigi Pirandello, „Bellavita“, rež. Danguolė Bagdanskaitė, VVMT
 1997 Baliaus šeimininkė – Michail Lermontov, „Maskaradas“, rež. Rimas Tuminas, VVMT
 2001 Miestelio moteris – Nikolaj Gogol, „Revizorius“, rež. Rimas Tuminas, VVMT
 2004 B – Edward Albee, „Trys aukštos moterys“, rež. Ramunė Kudzmanaitė, VVMT
 2005 Sapfo – Juozas Marcinkevičius, „Poezija ir meilė Lesbo saloje“, rež. Rimas Morkūnas, „Studija 2“
 2005 Choro dalyvė ir Anfisa – Anton Čechov, „Trys seserys“, rež. Rimas Tuminas, VVMT
 2006 Margarita Boil – Brian Clark, „Palaukit, kieno čia gyvenimas?“, rež. Jonas Vaitkus, VVMT
 2006 Estera Džonson – Grigorij Gorin, „Svifto namai“, rež. Sigitas Račkys, VVMT
 2007 Arijelis – William Shakespeare, „Audra“, rež. Etienne Glaser

Vaidmenys kine ir televizijoje 
 1986 Petras Kurmelis, rež. Juozas Sabolius, LTV
 2002 „Nuomos sutaris", rež. Kristijonas Vildžiūnas, LKS
 2003 Lietuviškas tranzitas (Литовский Транзит), rež. Evaldas Kubilius
 2006 TV serialas „Nekviesta meilė", rež. Alvydas Šlepikas
 2009 TV serialas „Emilija", rež Raimundas Banionis
 2012–2013 TV serialas „Namai, kur širdis"
 2014 TV serialas „Baisiausia mano gyvenimo savaitė"
 2017 TV serialas „Laisvės kaina. Partizanai"
 Humoro laida „Dviračio šou"

Kalpokaitė, Larisa